Eleverne har fået en række ’undersøgeord’, som de i grupperne skal slå op på en bærbar computer: Jerusalem, korstog og Det Hellige Land.

Eller som drengene Ali og Oskar skriver i søgefeltet: »Hvad er en tempelridder, og hvad har de med munke at gøre?«. Så trykker de enter og får et hav af svar. Mange børn søger på billeder, og søgeordet ’korstog’ giver historiske billeder, et billede af Indiana Jones og to piger med tørklæde.

5. c på Dragør Skole Nord er i gang med et tværfagligt forløb om middelalderen. Om Jerusalem finder drengene en tekst skrevet af en rabbiner, men en pige mener, at Jesus blev født i Jerusalem.